Barlangban adhatunk vért a II. kerületben| Pestpilis
HívogatóvéradásII. kerületDuna-Ipoly Nemzeti Parkbarlang
Barlangban adhatunk vért a II. kerületben
2017.11.07. 11:02
Kitűnő alkalom azoknak akiket zavar tű a véradásban: izgalmas környezettel terelhetik el a figyelmüket.
A Szemlő-hegyi-barlangban szervez véradási alkalmat a Magyar Barlangi Mentőszolgálat (BMSZ) november 17-én pénteken, délután 2 és 6 óra között. A közérdekű szervezet összekötné az izgalmasat a hasznossal és az adakozó embereket Budapest II. kerületébe, a nyilvánosság előtt megnyitott barlangba irányítja. Az eseménynek Facebook-oldalt is csináltak, ott lehet jelentkezni az akcióra.
A Szemlő-hegyi-barlang térképe (szemlo-hegyi-barlang.hu)
A Szemlő-hegyi járatot 1930-ban fedezték fel egy kőfejtés során, teljes, zegzugos hossza több mint 2 kilométer. A hévizes eredetű barlang falait számos helyen látványos kőrózsák, borsókövek és gipszkristályok borítják, a klímája egész évben 12 fokos.
A BMSZ-nek a természeti értéket kezelő Duna-Ipoly Nemzeti Park nyújt segítséget a helyszín biztonságos használatában.
véradásII. kerületDuna-Ipoly Nemzeti Parkbarlang